**ØSTERGÅRDSPARKENS GRUNDEJERFORENING**

***Referat af ordinær generalforsaming tirsdag den 11 marts 2014***

Generalforsamlingen blev afholdt på Høver Kro.

Der var 35 fremmødte incl. bestyrelsen.

1. **Valg af dirigent.**

Jesper Frederiksen Havrevej 22 A blev valgt til dirigent og oplæser dagsordenen.

1. **Bestyrelsens beretning**

Henrik Piihl oplæser beretningen for 2013 (se vedlagte bilag)

Bestyrelsens beretning bliver godkendt.

1. **Indkomne forslag**

Der var i alt indkommet 3 forslag.

Det første omhandler beskæring af træerne ved vores indkørsler til stamvejene, så vejskiltene igen kan læses når der er løv på træerne. Dette punkt er udbedret af vores gartner.

Næste punkt drejer sig om de huller der er blevet ved stamvejenes skrå indkørsler. Disse huller skyldes at armeringsstenene blev fjernet da man asfalterede vejene sidste år. Der er taget kontakt til kommunen, men der er ikke sket noget så bestyrelsen kontakter kommunen igen for at få hullerne udbedret helst med armeringssten igen.

Sidste forslag drejer sig om opstramning af parkering på vendepladser og veje. Det indskærpes at alle overholder parkeringreglerne så der ikke langtidsparkeres og parkeres til gene for andre. På de vendepladser hvor der parkeres store varebiler, opfordres ejerne af disse biler, til at kontakte de øvrige beboere, for at få enighed om, hvor parkeringen er mest hensigtmæssig, så bilerne generer mindst muligt.

1. **Regnskab og budget.**

Lise Jensen som heldigvis igen er blevet vores kasser, fremlægger regnskabet for 2013 der viser et stort overskud først og fremmest pga. en ekstraordinær indtægt på 156.900,00 kr. fra Galten fjernvarme. Dette beløb har vi forhandlet os til, i stedet for at asfalten fik et ekstra slidlag de steder hvor vendepladser og stier har været gravet op. Der er tale om et engangsbeløb og grundejerforeningen overtager hermed ansvaret for de evt. fejl der måtte opstå i asfalten.

Bestyrelsen venter stadig på at Skanderborg Forsyning kommer med et tidspunkt for hvornår vores område skal kloaksepareres. Bestyrelsen vil ikke sætte arbejdet i gang med at udskifte asfalten med belægningssten på vores vendepladser, hvis hele områdes skal gennemgraves om nogle få år. Vi er ikke på deres plan som udløber i 2017 og der er ingen plan endnu for 2018 og frem, så vi afventer.

Udgifterne til snerydning og saltning var heldigvis langt lavere end budgetteret pga. mild vinter i slutningen af 2013.

Der var endvidere afsat 15.000 kr. til godkendelse af vores nye legeplads, den nåede vi ikke at få godkendt sidste år så vi håber den bliver det her i foråret.

Der blev ligeledes ikke brugt så mange penge til gartner som budgetteret.

Bestyrelsen foreslog uændret kontigent på 1200,00 kr. halvårligt, men der fremkom et forslag om at kontigentet burde nedsættes med 50 kr. halvårligt. Dette forslag blev herefter bragt til afstemning. Afstemningsresultatet blev at der var 31 stemmer imod en nedsættelse og 21 for en nedsættelse, forslaget blev dermed ikke godkendt og kontigentet er derfor uændret 1200,00 kr. halvårligt i 2014.

Bestyrelsen har besluttet at afskaffe trailerordningen. Det er pga. at flere af dem der låner trailerne afleverer dem urengjorte og at der altid er fejl på trailerne pga. dårlig behandling. Der har igennem de senere år været talrige eksempler på rester af bygge og haveaffald og endda hundelort der bliver efterladt i trailerne når de der har lånt dem afleverer dem igen. Bestyrelsen har derfor besluttet at trailerne skal sælges, det var der enkelte der var meget utilfredse med og vi valgte at tage diskussionen til sidst under evt.

Regnskab og budget blev herefter godkendt.

1. **Valg af bestyrelse**
2. **Formand.** Henrik Piihl har efter 6 år som formand valgt at han gerne vil udtræde af bestyrelsen. Bestyrelsen indstillede Jens Ole Hegelund til formand og han blev valgt uden modkandidater. Bestyrelsen vil gerne takke Henrik for det store arbejde han har udført i de 6 år han var formand.
3. **Valg af 2 menige medlemmer af bestyrelsen.** Anette Jensen og 1 suppleanten Rud Willemoes ville gerne modtage genvalg, men da Esben Rasmussen gerne ville ind i bestyrelsen blev der valg mellem disse 3. Valgresultatet blev at Rud Willemoes og Esben Rasmussen blev valgt til bestyrelsen. Bestyrelsen siger en stor tak til Anette for det arbejde hun har udført som sekretær i bestyrelsen igennem flere år. Bestyrelsen siger herefter velkommen til Rud Willemoes og Esben Rasmussen, vi håber på et godt samarbejde med Rud og Esben i årene fremover.
4. **Valg af 2 suppleanter.**  Anette Jensen blev valgt som 1 suppleant.

Jonas Thomsen blev valgt som 2 suppleant.

1. **Valg af revisor**
2. **Valg af revisor for 2 år.** Birgit Madsen bliver valgt som revisor for 2 år.
3. **Valg af revisorsuppleant for 1 år.** Jan Kloborg forsætter som revisorsuppleant.
4. **Valg til evt. underudvalg.** Der blev ikke oprettet nogen underudvalg.
5. **Evt.** Her blev diskussionen med trailerne genoptaget, efter nogen diskussion om hvorvidt bestyrelsen har ret til at afskaffe trailerordningen, udenom en generalforsamling blev det fastholdt at det har bestyrelsen. Bestyrelsen er valgt til at handle på foreningens vegne ligesom vi har ret til at forhandle et stort beløb hjem i vores kasse fra Galten Varmeværk, uden at vi behøver at indkalde til ekstraordinær generalforsamling om sådanne afgørelser. Bestyrelsen vil derfor afskaffe trailerordningen som besluttet pga.misligholdelse af trailerne og sælge trailerne.

(Trailerne er solgt til Galten Autoværksted for en pris på 2500 kr.)

Dirigent Jesper Frederiksen afsluttede dermed generalforsamlingen og takkede for næsten god ro og orden

Jens Ole Hegelund Jesper Frederiksen

Formand Dirigent